Liza Bronner en Hanna Grobler maak blommekrone
Hanna Grobler en Liza Brönner maak blommekrone
Hierdie week op Pasella, aktrise Hanna Grobler en sanger Liza Brönner maak blommekrone. Kokkedoortjie-wenner, Edwin Theron, maak vir Sean-Marco 'n heerlike crème brûlée en die avonturier, Kingsley Holgate vertel vir ons van sy avonture in Afrika.
Die aktrise, Hanna Grobler, en haar vriendin, Lize Bronner, is pragtig en plat op die aarde. Die vermaaklikheidsbedryf hou vir Hanna en Lize al vir jare besig, maar hulle maak seker daar is tyd om aan liefdadigheidsprogramme deel te neem. Hanna’s Charity raak tans meer as 7000 mense se lewens op ‘n positiewe manier aan. Dit stop nie daar vir Hanna nie, sy skilder ook graag en het al haar eie uitstallings gehou. Lize het in 2009 haar eerste album vrygestel. Sy is getroud met die sanger, Ricus Nel, wat baie goeie vriende met Hanna se man, die sanger Bok van Blerk, is. Die twee paartjies kuier almal gereeld saam.
Hierdie kokkedoortjie het op sesjarige ouderdom besef hy hou van kosmaak en bring sedertdien baie tyd in die kombuis deur. Hy wil graag eendag ‘n sjef en ‘n elektroniese ingenieur word. Hierdie veelsydige 13-jarige blink ook uit in sport soos hoogspring en stoei. Dis veilig om te sê ons kan nog baie van hierdie talentvolle jong kok in die toekoms verwag.
Kingsley Holgate is bekend as die man wat al die meeste in Afrika getoer het. Hy verskyn dikwels op National Geographic en het sedert 2002 vier boek geskryf. Kingsley, sy seun, Ross, en die res van die span versprei muskiet-nette, ‘LifeStraw’ watersuiweringsapperate en ‘Right of Sight’ brille regoor Afrika. Min ander organisasies het al soveel mense bereik en gehelp soos hierdie span.
Kontak: 082 786 3395